Gorfo Paradîzo

O Górfo Paradîzo (in italiàn: Golfo Paradiso) o l'é 'n górfo do Mâ Lìgure scitoòu inta rivêa de levante, pàrte do ciù grànde górfo de Zêna. 

O conprensöio do Górfo Paradîzo, pàrte da çitæ metropolitànn-a de Zèna, o l'è costitoîo da l'àrea conpréiza tra o comûne de Zèna a òvest, a Vàl Fontann-a Bónn-a a nòrd e o promontöio de Pòrtofìn a èst. I pàizi chi inclûzi son i segoénti: Bogiàsco, Céive, Söi, Récco, Camóggi e, inte l'entrotæra, Avêgno e Aósci. 

 Clìmma 
Dòppo pàrte da rivêa da provinsa de Inpéria, a zöna do Górfo Paradîzo a l'è quélla co-o clìmma invernâle ciù mîte de tùtta a región Lìguria, co tenperatûe médie do méize ciù fréido de ciù ò mêno +9 °C. Pe cóntra de stæ a tenperatûa a l'è generalménte ciù frésca (+23/+24 °C) e l'âia a l'è ciù sécca de zöne vixìnn-e. E preçipitaçioîn son abondànti, pâri ciù ò mêno a 1200-1300 mm, ripartîe mediaménte tra 80 giornæ a l'ànno.

 Demografîa 
O céntro ciù inportànte do Górfo Paradîzo o l'è Récco che, co-i seu ciù de 10.000 abitànti o l'è o ciù popolôzo do conprensöio. Pe estensción o ciù inportànte o l'è Söi, ànpio 13,14 chilòmetri quaddri.

 Coltûa 
 Gastronomîa 

 Fugàssa de Récco: a famôzìscima fugàssa co-o formàggio da-o 2012 a l'ha òtegnûo o màrco IGP ascì.
 Tròfie (ò, ciù mêgio, trofiétte): âtra specialitæ lìgure da-a grànde fàmma, segóndo 'na consolidâ tradiçión locâle òriginâie de Söi.
 Pésci sæ de Camóggi, bén bén apresæ.
 Camóggiéizi a-o róm: cicolatìnn-i pìn de róm, òriginâi de l'òmònimo pàize.

 Vôxe corelæ 
 Górfo de Zêna
 Górfo do Tigùlio

 Âtri progètti 

Categorîa:Giögrafîa da Liguria